पीसीसी सचिव आनंद पवार जो खुद धमतरी विधानसभा से प्रबल दावेदार थे, उन्होंने इस्तीफा देकर निर्दलीय चुनाव लड़ने का फैसला किया है। धमतरी ग्रामीण ब्लॉक कांग्रेस अध्यक्ष निशु चंद्राकर ने भी इस्तीफा दे दिया है। मगर उन्होंने निर्दलीय चुनाव लड़ने के लिए भरे गए नामांकन को, आनंद पवार के समर्थन में उठा लिया है। आनंद पवार के समर्थन में ही युवा कांग्रेस के जिलाध्यक्ष गुरुगोपाल गोस्वामी, धमतरी विधानसभा युकां अध्यक्ष रेहान विरानी समेत जिला और ब्लॉक के लगभग 100 युवा पदाधिकारियों ने इस्तीफा दिया है।